Rostislav Pevtsov

Rostislav Pevtsov (15 aprel 1987) — Azərbaycanı təmsil edən triatlonçu.

 Karyerası 
Rostislav Pevtsov 2002-ci ildən idmanla məşğuldur. Şəxsi məşqçisi Lev Medvedevdir.

Rostislav Pevtsov 2015-ci ilin iyununda Birinci Avropa Oyunlarında mübarizə apardı. Finalda 1 saat 48 dəqiqə 4 saniyə nəticə göstərən Rostislav Pevtsov Birinci Avropa Oyunlarının bürünc medalın sahibi oldu. Azərbaycan Prezidenti İlham Əliyevin 29 iyun 2015-ci il tarixli 1299 nömrəli Sərəncamına əsasən I Avropa Oyunlarında qazandığı nailiyyətlərə və Azərbaycan idmanında xidmətlərinə görə Rostislav Pevtsov "Tərəqqi" medalı ilə təltif edildi.

Rostislav Pevtsov Azərbaycanı 2016-cı ildə Braziliyanın Rio-de-Janeyro şəhərində baş tutan XXXI Yay Olimpiya Oyunlarında təmsil etdi. Bununla da o, Azərbaycanı Olimpiya Oyunlarında təmsil edən birinci triatlonçu olaraq tarixə düşdü. Finalda Rostislav Pevtsov 1 saat 52 dəqiqə 6 saniyə nəticə göstərdi və olimpiadanı 38-ci pillədə başa vurdu.

Daha sonra Rostislav Pevtsov Azərbaycanı 2021-ci ildə Yaponiyanda baş tutan XXXII Yay Olimpiya Oyunlarında təmsil etdi. Finalda 1 saat 50 dəqiqə 46 saniyə nəticə göstərən Rostislav Pevtsov olimpiadanı 40-cı pillədə başa vurdu.

Rostislav Pevtsov 2024-cü ilin mayında Dünya Triatlonu tərəfindən açıqlanan reytinq cədvəlində 52-ci pillədə qərarlaşaraq Paris Olimpiadasına lisenziyanın sahib oldu.

 İstinadlar 

Kateqoriya:Azərbaycanın kişi triatlonçuları
Kateqoriya:Azərbaycanın olimpiya triatlonçuları
Kateqoriya:2015 Avropa Oyunlarında triatlonçular
Kateqoriya:2015 Avropa Oyunlarında bürünc medal qazananlar
Kateqoriya:Triatlonçular 2016 Yay Olimpiya Oyunlarında
Kateqoriya:2020 Yay Olimpiya Oyunlarında triatlonçular
Kateqoriya:Triatlonçular 2024 Yay Olimpiya Oyunlarında
Kateqoriya:Azərbaycanın Ukraynadan milliləşdirilən idmançıları
Kateqoriya:Azərbaycan olimpiya idmançıları
Kateqoriya:Avropa Oyunlarının bürünc medalına sahib Azərbaycan idmançıları